'రంగస్థలం' సినిమాతో 80 లనాటి మధురస్మృతులను విజ్ఞప్తికి తెస్తున్న సుకుమార్. దీంతో పాటే హైదరాబాద్కు సముద్రాన్ని తీసుకువచ్చేస్తున్నాడట.పీరియాడిక్ డ్రామాగా తెరకెక్కబోతున్న 'రంగస్థలం 1985' చిత్రం. ఇన్నాళ్లూ గోదారి తీరాన షూటింగ్ జరుపుకున్న సంగతి తెలిసిందే. అయితే ఈ సినిమా కోసం హైదరాబాద్లోనే 80ల నాటి పల్లె వాతావరణాన్ని తలపించేలా ఓ భారీ సెట్ వేయిస్తున్న సుకుమార్ ఇప్పుడు మరో అడుగు ముందుకేసి భాగ్యనగర వాసులకు  సముద్రుడిని చూసే భాగ్యం కల్పించబోతున్నాడట. 'టైటానిక్' కోసం జేమ్స్ కామెరూన్ వందెకరాల్లో సముద్రాన్నే సృష్టించినట్లు సుకుమార్ కూడా భగీరథ ప్రయత్నాల్లో పడ్డాడట.అయితే మరీ 'టైటానిక్' రేంజ్లో కాదు కానీ, హైదరాబాద్లో సముద్ర వాతావరణాన్ని తలపించే విధంగా 5 కోట్లతో భారీ సెట్ వేయించాడట స్టైలిష్ డైరెక్టర్. అయితే కథ ప్రకారం గోదావరి, సముద్ర సంగమం వద్ద ఊరు ఉండటంతో ఈ నదీ తీరం సెటప్కు వీఎఫ్ఎక్స్ ద్వారా అదనపు హంగులు జోడించబోతున్నారట. మొత్తంగా రామ్ చరణ్, సమంత విలేజ్ డ్రాప్ స్టోరీకి గ్రాఫిక్స్ ప్రధాన బలంగా మారనున్నాయని తెలుస్తోంది. మరి మైత్రి మూవీ మేకర్స్ బ్యానర్ పై తెరకెక్కుతున్న 'రంగస్థలం 1985' ప్రేక్షకులను ఏ రీతిన మెప్పిస్తుందో చూడాలి.
'rangasthalam' sinimaatho 80 lanati madhurasmruthulanu vignaptiki testunna sukumar. deentho pate hyderabadku samudraanni teesukuvachestunnaannaa.peeriadic draamaagaa terakekkabotunna 'rangasthalam 1985' chitram. innaalluu godari tiiraana shooting jarupukunna sangati telisinde. ayithe ee sinima kosam hyderabadlone 80la naati palle vaataavaranaanni talapinchela oo bhari sett veyistunna sukumar ippudu maro adugu mundukesi bhagyanagara vaasulaku  samudrudini chuse bhagyam kalpinchabotunnadata. 'titanic' kosam james cameroon vandekaraallo samudraanne srushtinchinatlu sukumar kuudaa bhagiratha prayatnaallo paddaadata.ayithe mari 'titanic' ranjlo kaadu cony, hyderabadlo samudra vaataavaranaanni talapinche vidhamgaa 5 kotlatho bhari sett veyinchaadata stylish director. ayithe katha prakaaram godavari, samudra sangamam vadda ooru undatamtho ee nadee teeram setapku vfcs dwara adanapu hangulu jodinchabotunnarata. mottamgaa ram charan, samanta vilage drap storiki grafics pradhaana balangaa maaranunnaayani telustondi. mari maitri moovee makers byanar pai terakekkutunna 'rangasthalam 1985' prekshakulanu e reetina meppistundo chudali.